ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
కెనడా, ఉపాధి మరియు సామాజిక అభివృద్ధి శాఖ అసోసియేట్ సహాయ మంత్రి, భారత్ సామాజిక న్యాయం మరియు సాధికారత మంత్రిత్వ శాఖ కార్యదర్శులిద్దరి తో సమావేశం
వెనుకబడిన మరియు బడుగు ప్రజల సంక్షేమం, సామాజిక న్యాయం మరియు సాధికారత కోసం మంత్రిత్వ శాఖ ఆదేశిక అంశాలపై చర్చ జరిగింది.
డిజిటల్/డిబిటి మోడ్ ద్వారా నేరుగా లబ్ధిదారులకు ప్రయోజనాల చెల్లింపుపై ప్రత్యేక దృష్టి
వికలాంగుల సాధికారత విభాగంలో, పండిట్ దీనదయాళ్ అంత్యోదయ భవన్, సీ జీ ఓ కాంప్లెక్స్, లోధి రోడ్, న్యూఢిల్లీ-110003లోని 5వ అంతస్తులో, 2023 జూలై 19వ తేదీ ఉదయం 11.00 గంటలకు కెనడా ఎంప్లాయిమెంట్ డెవలప్మెంట్ డిప్యూటీ మినిస్టర్, ఆండ్రూ బ్రౌన్ సామాజిక న్యాయం మరియు సాధికారత మంత్రిత్వ శాఖల కార్యదర్శులు శ్రీ రాజేష్ అగర్వాల్, వికలాంగుల సాధికారత విభాగం కార్యదర్శి మరియు సామాజిక న్యాయం మరియు సాధికారత శాఖ కార్యదర్శి శ్రీ సౌరభ్ గార్గ్ ఇద్దరితో సమావేశం జరిగింది. వెనుకబడిన మరియు బడుగు ప్రజల సంక్షేమం, సామాజిక న్యాయం మరియు సాధికారత కోసం మంత్రిత్వ శాఖలకు సంబంధించిన అంశాలు కార్యకలాపాలు తెలుసుకోవడం చర్చ ఉద్దేశ్యం.
ఇతర విషయాలతో పాటు చర్చల సందర్భంగా, నైపుణ్య శిక్షణ మరియు వికలాంగుల ఉపాధికి సంబంధించి ఉత్తమ అభ్యాసాలు మరియు సవాళ్లు, వృద్ధుల కోసం సామాజిక భద్రతా పథకాలు/కార్యక్రమాలు, పెన్షన్, స్కాలర్షిప్లు, నిరాశ్రయులైన జనాభా కోసం ప్రోగ్రామ్లు వంటి అంశాలు ఇరు పక్షాల నుండి పంచుకోబడ్డాయి. డీ ఈ పీ డబ్ల్యు డీ మరియు డీ ఓ ఎస్ జే & ఈ కార్యదర్శులు ఇద్దరూ భారతదేశ డిజిటల్ డీ బీ టీ ద్వారా లబ్ధిదారులకు డిజిటల్/ డీ బీ టీ మోడ్ ద్వారా ప్రభుత్వం ద్వారా ప్రయోజనాలు నేరుగా చెల్లింపుపై ప్రత్యేకంగా వివరించారు.
రైల్వే మంత్రిత్వ శాఖ
ఒడిశా రైలు ప్రమాదంలో మరణించిన వారిని గుర్తించడానికి సహకరించాలి ... రైల్వే శాఖ విజ్ఞప్తి
ఒడిశా ప్రభుత్వ సహకారంతో ప్రమాదంలో మరణించిన వారి ఫోటోలు, ఆసుపత్రుల్లో చేరిన వారి వివరాలు, గుర్తు తెలియని మృతదేహాల వివరాలతో లింక్లు అందుబాటులో ఉంచిన రైల్వే శాఖ
ఒడిశాలోని బహుశా లో జరిగిన దురదృష్టకర రైలు ప్రమాదంలో మరణించిన, గాయపడినవారిని వారి బంధువులు సులభంగా గుర్తించడానికి ఒడిశా ప్రభుత్వం సహకారంతో రైల్వే శాఖ ప్రత్యేక చర్యలు తీసుకుంది. ఈ దురదృష్టకర సంఘటన వల్ల మరణించిన, గాయపడిన, ఆచూకీ తెలియకుండా పోయిన ప్రయాణికుల వివరాలను కుటుంబ సభ్యులు/బంధువులు/స్నేహితులు/ శ్రేయోభిలాషులు గుర్తించడానికి వీలుగా రైల్వే శాఖ ఏర్పాట్లు చేసింది. ఈ క్రిందిలింక్ లను ఉపయోగించి మరణించిన వారి ఫోటోలు, వివిధ ఆసుపత్రుల్లో చేరి చికిత్స ప్రయాణికుల వివరాలు, గుర్తుతెలియని మృతదేహాల వివరాలు తెలుసుకోవచ్చు.
ఒడిశాలోని విషాద బహనాగా రైలు ప్రమాదంలో మరణించిన వారి ఫోటోలు కలిగిన లింక్:
https://srcodisha.nic.in/Photos%20Of%20Deceased%20with%20Disclaimer.pdf
వివిధ ఆసుపత్రుల్లో చికిత్స పొందుతున్న ప్రయాణీకుల జాబితాతో లింక్
https://www.bmc.gov.in/train-accident/download/Lists-of-Passengers-Undergoing-Treatment-in-Different-Hospitals_040620230830.pdf
ఎస్సిబీ కటక్లో చికిత్స పొందుతున్న గుర్తుతెలియని వ్యక్తుల వివరాలతో అందుబాటులోకి తెచ్చిన లింక్
https://www.bmc.gov.in/train-accident/download/Un-identified-person-under-treatment-at-SCB-Cuttack.pdf
ప్రమాదం జరిగినప్పుడు రైలులో ప్రయాణిస్తున్న వారి వివరాలు వారి కుటుంబ సభ్యులు/బంధువులకు తెలియజేయడానికి 24 గంటలు పనిచేసే రైల్వే హెల్ప్లైన్ నంబర్ 139 ని రైల్వే శాఖ ఏర్పాటు చేసింది. హెల్ప్లైన్ 139ని రైల్వే సీనియర్ అధికారులు నిర్వహిస్తున్నారు. అలాగే, BMC హెల్ప్లైన్ నంబర్ 18003450061/1929 కూడా 24x7 పని చేస్తోంది. మునిసిపల్ కమీషనర్ కార్యాలయం, భువనేశ్వర్, కంట్రోల్ రూమ్ను ఏర్పాటు అయ్యింది. ప్రజలు ఆసుపత్రికి లేదా మార్చురీకి వెళ్లేలా చూసేందుకు వాహన సౌకర్యం కల్పించడానికి సీనియర్ అధికారులను రైల్వే శాఖ నియమించింది.
ఆయుష్
కోవిడ్ -19 మహమ్మారి నేపథ్యంలో రోగ నిరదోధక శక్తిని బలోపేతం చేసుకోవడానికి మార్గాలు
కరోనా మహమ్మారిపై పై చేయి సాధించడానికిగాను ఆయుష్ మంత్రిత్వశాఖ పలు రోగ నిరోధక శక్తిని పెంచే మార్గాలను తెలియజేస్తూ అడ్వయిజరీని విడుదల చేసంది. తరతరాలుగా ఆయుర్వేద వైద్యం సూచిస్తున్న మార్గాలను ప్రజలకు వివరించింది. మార్చి 31న ఆయుష్ విడుదల చేసిన ఈ అడ్వయిజరీలో స్థూలంగా కింది అంశాలను తెలియజేసింది.
(రోగం వచ్చిన తర్వాత చికిత్స తీసుకోవడం కంటే అది రాకుండా ముందు జాగ్రత్తలు తీసుకోవడం మంచిదని, కోవిడ్ -19 వైరస్ ను ఎదుర్కోవడానికి ఇంతవరకూ మందులు లేవు కాబట్టి జాగ్రత్తలు తీసుకోవడం మంచిదని ఆయుష్ మంత్రిత్వశాఖ స్పష్టం చేసింది.
ఆరోగ్యంగా, సంతోషంగా జీవించడానికిగాను ప్రకృతిలోనే మనకు అనేక మార్గాలున్నాయని ఆయుర్వేద శాస్త్రం ఎప్పటినుంచో చెబుతోంది.
దినచర్య, రుతుచర్యల  ప్రకారం నడుచుకొని ముందు జాగ్రత్తలు తీసుకోవాలని ఆయుర్వేదం చెబుతోంది. ఆయుర్వేద అనేది ప్రధానంగా మొక్కల ఆధారంగా అభివృద్ధి చెందిన శాస్త్రం. మనిషి తనను తాను చైతన్యపరుచుకుంటూ, రోగ నిరోధకశక్తిని బలోపేతం చేసుకోవడం ఎలాగనేది ఆయుర్వేద గ్రంధాలలో వివరించారు.
ఎవరికి వారు ఈ ముందు జాగ్రత్తలను తీసుకోవడంద్వారా తమలోని రోగ నిరోధకశక్తిని బలోపేతం చేసుకోవచ్చు. ఇందుకుగాను ఆయుష్ మంత్రిత్వశాఖ సూచనలు, సలహాలు ఇలా వున్నాయి
1. ఎప్పుడు దాహమేసినా గోరు వెచ్చని నీరు తాగండి. ప్రతిరోజూ యోగాసనాలు, ప్రాణాయం, ధ్యాన్యం చేయండి. కనీసం 30 నిమిషాలపాటు ఈ పనులు చేయండి.
2. ఇక వంటల్లో పసుపు, జీరా, దనియాలు, వెల్లుల్లి తప్పకుండా వుండేలాచూడగలరు.
3. ప్రతి రోజూ ఉదయం ఒక టీ స్పూను చ్యవన ప్రాస తినాలి. మధుమేహ వ్యాధి వున్న వారు చక్కెర లేని చ్యవన ప్రాసను తీసుకోవాలి.
తులసి, దాల్చిన చెక్క, నల్ల మిరియాలు, శొంఠి, ఎండు ద్రాక్ష మొదలైనవాటితో చేసిన ఆయుర్వేద తేనీరును రోజుకు ఒకసారిగానీ, రెండుసార్లుగానీ తాగండి. అవసరమనుకుంటే మీ అభిరుచినిబట్టి బెల్లం లేదా తాజా నిమ్మరసాన్నికలుపుకోగలరు.
150 మిల్లీ లీటర్ల పాలల్లో అర స్పూను పసుపు కలుపుకొని రోజుకు ఒకసారిగానీ, రెండుసార్లుగానీ తాగండి.
4. నువ్వుల నూనె లేదా కొబ్బరి నూనె లేదా నెయ్యిని ముక్కుల దగ్గర పట్టించండి. ఈ పని ఉదయం సాయంత్రం చేయండి.
ఒక టేబుల్స్పూన్ నువ్వుల లేదా కొబ్బరి నూనెను తీసుకొని నోటిలో వేసుకొని రెండు మూడు నిమిషాలపాటు పుక్కిలించి తర్వాత మూసేయాలి. ఆ వెంటనే నోటిని గోరు వెచ్చని నీటితో శుభ్రం చేసుకోవాలి. ఈ పనిని రోజుకు ఒకటి రెండు సార్లు చేయవచ్చు.
5. పొడి దగ్గు వుంటే పుదీనా ఆకులనుగానీ లేదా కారవే విత్తనాలనుగానీ కలిపి నీటి ఆవిరిని రోజుకు ఒకసారి పీల్చుకోవాలి.
లవంగాల పొడిని బెల్లంలోగానీ లేదా తేనెలో గానీ కలుపుకొని రోజుకు రెండు మూడు సార్లు తీసుకుంటే దగ్గు లేదా గొంతు గరగరనుంచి ఉపశమనం లభిస్తుంది. దగ్గు ఎక్కువగా వుంటే తప్పకుండా వైద్యులను సంప్రదించాలి.
కరోనా వైరస్ మహమ్మారిని అరికట్టడానికిగాను ఆయుష్ మంత్రిత్వశాఖ విడుదల చేసిన సూచనలు సలహాల ప్రకారం పలు రాష్ట్ర ప్రభుత్వాలు ఈ సంప్రదాయ చికిత్సా మార్గాలను అనుసరిస్తూ ప్రజల్లో చైతన్యం పెంచుతున్నాయి. రోగ నిరోధక శక్తిని పెంచుకోవాలని కోరుతున్నాయి.
రక్షణ మంత్రిత్వ శాఖ
ఉత్తరాఖండ్లోని వరద ప్రభావిత ధర్చులాలో అనుసంధానతను పునరుద్దరించేందుకు నిర్విరామంగా కృషి చేస్తున్న 80 మంది సభ్యులు గల బి.ఆర్.ఓ బృందం
ముఖ్యాంశాలు.....
ఎడతెగని వర్షాలు, కుండపోతగా కురిసిన వాన, ఆకస్మిక వరదల కారణంగా పితోరాఘర్-తవాఘాట్ జాతీయ రహదారిపై 500 మీటర్ల రోడ్ మార్గం కొట్టుకుపోయింది.
ఉత్తరాఖండ్ ముఖ్యమంత్రి శ్రీ పుష్కర్ సింగ్ ధామి ధర్చులా ను సందర్శించి బిఆర్.ఒ బృంద సభ్యులతోముచ్చటించారు.
రోడ్డు మార్గాన్ని పునరుద్ధరించేందుకు ఎక్స్కవేటర్లు, జెసిబిలను ఏర్పాటు చేసి బిఆర్ ఒ కు చెందిన 80 మంది సభ్యుల ప్రత్యేక బృందం కృషి చేస్తోంది.
పాదచారుల కోసం బిఆర్ ఒ ఇప్పటికే ఫుట్ ట్రాక్ను నిర్మించింది. అలాగే మానవతా సహాయం కింద మారుమూల గ్రామాల వారికి ఆహారపొట్లాలను పంపిణీ చేశారు.
ఆగస్టు 2021 చివరి వారంలో , పితోరాఘర్జిల్లాలోని మారుమూల ధార్చులా పట్టణంలో ఎడతెరిపిలేని వర్షం కురిసింది. దానికి తోడు ఆకస్మిక వరదలు వచ్చిపడ్డాయి.
2021 ఆగస్టు 30న ఆకస్మిక వరదలు , కుండపోత వర్షం కారణంగా పితోరాఘర్-తవాఘాట్ జాతీయ రహదారిపై దోబాట్ జనరల్ ఏరియాలో 98 -102 వ కిలోమీటర్ మధ్య సుమారు 500 మీటర్ల రోడ్డు కొట్టుకుపోయింది. దీనితో జాతీయరహదారిపై కీలకమైన ప్రాంతంలో రోడ్డు అనుసంధానత పోయినట్టయింది.
ప్రస్తుతం ఏర్పడిన అత్యవసర స్థితిని దృష్టిలో ఉంచుకుని సరిహద్దు రోడ్డు సంస్థ ప్రాజెక్ట్ హిరాక్ నుంచి ప్రత్యేక బృందాన్ని, తక్షణ పునరావాస కార్యకలాపాలు చేపట్టేందుకు , అడ్డంకులను వీలైనంత త్వరగా తొలగించేందుకు రంగంలోకి దించింది. ప్రస్తుతం 80 మందితో కూడిన బిఆర్ఒ టాస్క్ ఫోర్సు ఎక్సకవేటర్లు, జెసిబిల సహాయంతో రోడ్డు అనుసంధానతను పునరుద్ధరించేందుకు నిర్విరామ కృషి చేస్తున్నది.
ఉత్తరాఖండ్ ముఖ్యమంత్రి శ్రీ పుష్కర్ సింగ్ ధమి 2021 సెప్టెంబర్ 1న పితోరాఘర్ జిల్లాలోని దార్చులాను సందర్శించి అక్కడ సహాయ కార్యక్రమాలను సమీక్షించారు. 2021 ఆగస్టు 30 న ఈ ప్రాంతంలో కుండపోతగా వర్షం కురియడంతోపాటు వరదలు వచ్చిపడ్డాయి. దార్చులా వద్ద పితోరాఘర్ తవాఘాట్ రోడ్ వద్ద పలు చోట్ల రోడ్డు మార్గం తెగిపోవడం గురించి, దానిని పునరుద్ధరించేందుకు తాము తీసుకుంటున్న చర్యలు, పునరావాస కార్యకలాపాల గురించి బిఆర్ఒ టాస్క్ఫోర్సు కమాండర్ , ముఖ్యమంత్రికి వివరించారు.
ఇదిలా ఉండగా, బిఆర్ఒ ఇప్పటికే రోడ్డు దెబ్బతిన్న ప్రాంతంలో ఫుట్ ట్రాక్ను నిర్మించి పాదచారులు వెళ్లేందుకు ఏర్పాటు చేసింది. అలాగే బి.ఆర్.ఒ అక్కడి స్థానికులకు మానవతా సహాయం కింద ఆహార పొట్లాలను పంపిణీ చేసింది. సవాలుతో కూడిన పరిస్థితులు అక్కడ నెలకొని ఉన్నప్పటికీ అన్ని ర్యాంకులకు చెందిన బిఆర్ ఒ అధికారులు వీలైనంత త్వరా రోడ్డు మార్గాన్ని పునరుద్ధరించేందుకు చర్యలు తీసుకుంటున్నారు.
రహదారి రవాణా, హైవేల మంత్రిత్వ శాఖ
ప్రభుత్వ-ప్రైవేట్ భాగస్వామ్య పద్ధతిలో విద్యుత్ ఆధారిత ప్రజా రవాణా వ్యవస్థను వృత్తిపరంగా నిర్వహించాలని పిలుపునిచ్చిన కేంద్రమంత్రి శ్రీ నితిన్ గడ్కరీ
ప్రభుత్వ-ప్రైవేట్ భాగస్వామ్య పద్ధతిలో నిర్వహిస్తున్న విద్యుత్ ఆధారిత ప్రజా రవాణా వ్యవస్థకు మంచి స్పందన లభిస్తుందని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ అన్నారు. ‘ఇన్సైట్ 2022’: అనే అంతర్జాతీయ సదస్సును ఉద్దేశించి ప్రసంగించారు. సరైన నమూనా ఉంటే అమలు చేయడానికి మూలధన పెట్టుబడి సమస్య కాదని అన్నారు. ప్రజలు వ్యక్తిగత వాహనాల వినియోగాన్ని తగ్గించేలా కృషి చేయాలని అన్నారు. లండన్ రవాణా నమూనాను ప్రశంసించిన మంత్రి, తక్కువ ధరలో ఎక్కువ సౌకర్యాన్ని ప్రజలు కోరుకుంటున్నారని అన్నారు. బస్ కార్పొరేషన్లకు నష్టాలను నివారించడానికి మరియు ప్రయాణ సౌలభ్యాన్ని ప్రోత్సహించడానికి బస్సులలో ఫిజికల్ టిక్కెట్ సిస్టమ్ స్థానంలో కార్డ్ లేదా క్యూఆర్ కోడ్ ఆధారిత ఎంట్రీ-ఎగ్జిట్ సిస్టమ్ను ఉపయోగించాలని ఆయన ప్రతిపాదించారు.
ఎలక్ట్రిక్ బస్సుల రాకతో కాలుష్యం తగ్గుతుందని, డీజిల్, ముడి చమురు దిగుమతిని తగ్గించుకోగలుగుతామని ఆయన ఉద్ఘాటించారు.
దేశంలో అత్యధికంగా 4 కోట్ల ఉద్యోగాలు కల్పించే అవకాశం ఉన్న పరిశ్రమ ఇదే కాబట్టి 15 లక్షల కోట్ల ఆటోమొబైల్ పరిశ్రమగా మార్చేందుకు ప్రయత్నిస్తున్నామని, ఈ పరిశ్రమ రాష్ట్ర, కేంద్ర ప్రభుత్వాలకు గరిష్ట ఆదాయాన్ని అందించిందని శ్రీ గడ్కరీ చెప్పారు.
5,450 ఈ-బస్సుల టెండర్ కోసం CESL చేసిన కృషిని మంత్రి అభినందించారు. ఇది ప్రపంచంలోనే అతి పెద్దదని తెలిపారు. 50,000 ఈ-బస్సులకు బదులుగా 5 లక్షల బస్సులను లక్ష్యంగా పెట్టుకోవాలని ఆయన అన్నారు. రవాణాకు భవిష్యత్తు గ్రీన్ హైడ్రోజన్ అని నితిన్ గడ్కరీ అన్నారు. దిల్లీ నుండి జైపూర్ వరకు ఈ-రోడ్ ఏర్పాటును కూడా మంత్రి ప్రతిపాదించారు. ఆర్థిక సాధ్యత మరియు స్థిరమైన అభివృద్ధికి రవాణా రంగంలో ప్రత్యామ్నాయ ఇంధనాలు, కొత్త సాంకేతికతలు మరియు ఆవిష్కరణలు తప్పనిసరిగా కనుగొనబడాలని ఆయన అన్నారు.
(
ఆర్థిక మంత్రిత్వ శాఖ
ఆదాయపన్ను శాఖ కొత్త ఈ ఫైలింగ్ పోర్టల్లో 2021 డిసెంబర్ 31 నాటికి 5.89 కోట్ల ఆదాయపన్ను రిటర్నులు దాఖలు
ఆదాయపన్ను శాఖకు చెందిన కొత్త ఈ ఫైలింగ్ పోర్టల్ లో ఆదాయపన్ను రిటర్ను దాఖలు కు సంబంధించి, పొడిగించిన గడువు తేదీ అయిన 2021 డిసెంబర్ 31 నాటికి సుమారు 5.89 కోట్ల ఆదాయపన్ను రిటర్నులు దాఖలయ్యాయి. 31-12-2021 తేదీన 46.11 లక్షలకుపైగా ఆదాయపన్ను రిటర్నులు దాఖలయ్యాయి. పన్ను చెల్లింపుదారులు సులభంగా పోర్టల్ ద్వారా ఐటిఆర్ లు దాఖలు చేసేందుకు వీలుగా , పన్ను చెల్లింపుదారులు చేసిన 16,850 టెలిఫోన్ కాల్స్కు సమాధానాలు ఇవ్వడం జరిగింది. అలాగే 1467 చాట్ లకు హెల్ప్ డెస్క్ స్పందించడం జరిగింది. దీనికి తోడు, డిపార్టమెంట్ ఎప్పటికప్పుడు పన్ను చెల్లింపుదారులకు , ప్రొఫెషనల్స్కు అధికారిక ట్విట్టర్ హ్యాండిల్ ద్వారా అందుబాటులో ఉంటున్నది. డిసెంబర్ 31 , 2021 న ఒక్కరోజే పన్ను చెల్లింపుదారులు, ప్రొఫెషనల్స్ నుంచి వచ్చి న 230 ట్వీట్లకు స్పందించడం జరిగింది.
2021-22 ఆదాయపన్ను సంవత్సరానికి 31 డిసెంబర్ నాటికి దాఖలైన 5.89 కోట్ల ఆదాయపన్ను రిటర్నులలో 49.6 శాతం ఐటిఆర్ 1  , 9.3 శాతం ఐటిఆర్ 2 , 12.1 శాతం ఐటిఆర్ 3 , 27.2 శాతంఐటిఆర్ -4 , 1.3 శాతం ఐటిఆర్ 5 , ఐటిఆర్ 6 , ఐటిఆర్ 7  గా ఉన్నాయి. ఈ ఐటిఆర్ లలో 45.7 శాతం పైగా ఐటిఆర్ లు ఆన్ లైన్ ఐటిఆర్ సదుపాయాన్ని ఉపయోగించుకుని పోర్టల్ లోదాఖలైనవి. మిగిలినవి ఆఫ్లైన్ సాఫ్ట్వేర్ ద్వారా అప్ లోడ్ చేసినవి.
2021 జనవరి 10 తో పోల్చి చూసినపుడు, మొత్తం దాఖలైన ఐటిఆర్ లు 5.95 కోట్లు. 2021 జనవరి 10 న చివరి రోజు దాఖలైన ఐటిఆర్ లు 31.05 లక్షలు కాగా ఈ సంవత్సరం గడువు చివరి రోజు దాఖలైన ఐటిఆర్ లు 46.11 లక్షలు.
ఆదాయపన్ను చెల్లింపు రిటర్నులు దాఖలు చేయడంలో పన్ను చెల్లింపు దారులు, టాక్స్ ప్రొఫెషనల్స్, ఇతరుల పాత్రను ఆదాయపన్ను శాఖ అభినందించింది. వారందరి కృషితో ఇది సాధ్యమైందని తెలిపింది. అందరూ సులభమైన పన్ను చెల్లింపు అనుభవాన్ని పొందేందుకు శక్తివంచన లేకుండా కృషి చేయనున్నట్టు ఆదాయపన్ను శాఖ పునరుద్ఘాటించింది..
రసాయనాలు, ఎరువుల మంత్రిత్వ శాఖ
రాష్ట్రాలు, కేంద్ర పాలిత ప్రాంతాలు, కేంద్ర ప్రభుత్వ సంస్థలకు అదనంగా 30100 యాంఫోటెరిసిన్-బి వయళ్లు కేటాయింపు: శ్రీ డి.వి.సదానంద గౌడ
రాష్ట్రాలు, కేంద్ర పాలిత ప్రాంతాలు, కేంద్ర ప్రభుత్వ సంస్థలకు ఇవాళ మరో 30100 యాంఫోటెరిసిన్-బి వయళ్లు కేటాయించినట్లు కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ వెల్లడించారు.
రక్షణ మంత్రిత్వ శాఖ
హంద్వారా అమరవీరుడు కల్నల్ అశుతోష్ శర్మ కు నివాళి
హంద్వారా అమరవీరుడు కల్నల్ అశుతోష్ శర్మ భౌతిక కాయం పూర్తి సైనిక లాంఛనాలతో 2020 మే నెల 5వ తేదీన శ్రీనగర్ నుండి జమ్మూ, కాశ్మీర్ లోని జైపూర్ చేరుకుంది. అమరవీరుని భౌతిక కాయంపై ముఖ్యమంత్రి శ్రీ అశోక్ గెహెలోట్; ఆర్మీ కమాండర్, సప్త శక్తి కమాండ్, లెఫ్టనెంట్ జనరల్ అలోక్ క్లెర్, పి.వి.ఎస్.ఎమ్., వి.ఎస్.ఎమ్. పుష్పగుచ్చాలనుంచి నివాళులర్పించారు.
ఈ సందర్భంగా అక్కడ హాజరైన వారిలో, పార్లమెంటు సభ్యుడు శ్రీ రాజ్యవర్ధన్ సింగ్ రాథోర్; రాజస్థాన్ రాష్ట్ర మాజీ సైనికుల సంక్షేమశాఖ మంత్రి శ్రీ ఖచరియవాస్; రెవిన్యూ కార్యదర్శి శ్రీ సందీప్ వర్మ; జైపూర్ పోలీసు కమీషనర్ శ్రీ ఆనంద్ శ్రేవాస్తవ; జైపూర్ డి.సి. శ్రీ జాగారామ్ తదితరులు ఉన్నారు.
ఈ సందర్భంగా, జనరల్ క్లెర్ మాట్లాడుతూ, మన దేశం కోసం కల్నల్ అశుతోష్ శర్మ ప్రదర్శించిన ధైర్యసాహసాలకూ, అంతిమ త్యాగానికీ నివాళులర్పించారు. అయనతో పాటు వీర మరణం పొందిన మజ్ అనుజ్ సూద్ తో సహా ఇతర నలుగురు సహచరులకు కూడా ఆయన నివాళులర్పించారు. కల్నల్ అశుతోష్ శర్మ గ్యాలంట్ లో పనిచేస్తున్న ప్రతి సైనికునికి ప్రతినిధి అనీ, భారత సైనిక దళం అతని సేవలను, అతని కుటుంబాన్నీ ఎన్ని సంవత్సరాలైనా గుర్తు పెట్టుకుంటుందని ఆయన నొక్కి చెప్పారు. అతని కుటుంబ సభ్యులతో కూడా మాట్లాడి వారికి తన సానుభూతి తెలియజేశారు.
కల్నల్ అశుతోష్ శర్మ గార్డ్స్ కి చెందిన 19వ బెటాలియన్ బ్రిగేడ్ లో 2001 సెప్టెంబర్ 1వ తేదీన ఉద్యోగంలో చేరారు. సున్నితమైన ఉత్తర కాశ్మీర్ లో 21 రాష్ట్రీయ రైఫిల్స్ కమాండింగ్ ఆఫీసర్ గా ఆయన నియమితులయ్యారు. ప్రతి పనిలోనూ ముందుండే కల్నల్ అశుతోష్ శర్మ కు రెండు సేనా మెడల్స్ వచ్చాయి. 2020 మే నెల 2వ తేదీ రాత్రి హంద్వారా లో పాకిస్తాన్ ప్రేరేపిత తీవ్రవాదులతో జరిగిన ఎదురు కాల్పుల సంఘటనలో కల్నల్ అశుతోష్ శర్మ తో పాటు అతని సహచరులైన మజ్ అనుజ్ సూద్, నాయక్ రాజేష్ కుమార్, లాన్స్ నాయక్ దినేష్ సింగ్ మరియు జామ్, కశ్మీర్ పోలీసు సబ్ ఇన్ స్పెక్టర్ షకీల్ ఖ్యాజి కూడా అమరులయ్యారు.
జైపూర్ లోని వైశాలి నగర్ లో నివాసముండే కల్నల్ అశుతోష్ శర్మ కు భార్య శ్రీమతి పల్లవి శర్మ, 12 సంవత్సరాల కుమార్తె తమన్నా ఉన్నారు. అశుతోష్ శర్మ తల్లి శ్రీమతి సుధా శర్మ, సోదరుడు శ్రీ పీయూష్ శర్మ కూడా జైపూర్ లోనే నివాసముంటున్నారు. పూర్తి సైనిక లాంఛనాలతో నివాళి అర్పించిన అనంతరం అతని కుటుంబ సభ్యులు, స్నేహితుల సమక్షంలో సోడాలా స్మశానవాటికలో అంత్యక్రియలు జరిగాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్మూ కశ్మీర్ లో ఆర్టీఐ పూర్తి స్థాయిలో పనిచేస్తోంది: డాక్టర్ జితేంద్ర సింగ్
మహమ్మారి కాలంలో కూడా పరిష్కారాల సంఖ్య తగ్గలేదు, పైగా కొన్ని నెలల్లో ఎక్కువ పరిష్కారాలు
జరుగుతున్నాయి : డాక్టర్ జితేంద్ర సింగ్
ఆర్టీఐ పరిష్కారాల రేటుపై మహమ్మారి ప్రభావం కనిపించలేదు. నిర్దిష్ట వ్యవధిలో, పరిష్కారాల రేటు సాధారణం కంటే ఎక్కువగా ఉంది. సిఐసి, రాష్ట్ర సమాచార కమిషనర్ల సమావేశంలో ఈశాన్య ప్రాంతాల అభివృద్ధి , ప్రధానమంత్రి కార్యాలయం, సిబ్బంది, పెన్షన్లు, అణుశక్తి,, అంతరిక్షం శాఖల సహాయ మంత్రి  డాక్టర్ జితేంద్ర సింగ్ తెలిపారు. 2014 లో మోడీ ప్రభుత్వం అధికారంలోకి వచ్చినప్పటి నుండి, పారదర్శకత, ప్రజా కేంద్రీకృత గవర్నెన్స్ ఒక ఆదర్శ నమూనాగా రూపుదిద్దుకున్నదని ఆయన అన్నారు. సమాచార కమిషన్ల స్వతంత్రతకు భంగం కలగకుండా, వనరులను బలోపేతం చేయడానికి గత ఆరేళ్లలో తగు నిర్ణయాలు తీసుకున్నామని, అన్ని ఖాళీలను వీలైనంత త్వరగా భర్తీ చేశామని మంత్రి చెప్పారు.
లెక్కల గణాంకాలను ప్రస్తావిస్తూ, డాక్టర్ జితేంద్ర సింగ్ , ఆర్టీఐ పరిష్కారాల రేటుపై మహమ్మారి ప్రభావం పడలేదని, 2020 మార్చి నుండి జూలై వరకు, కేంద్ర సమాచార కమిషన్ కేసుల పరిష్కారం మునుపటి సంవత్సరానికి సమానంగా ఉందని అన్నారు. 2020 జూన్లో ఆర్టీఐ పరిష్కారాల రేటు 2019 జూన్ కంటే ఎక్కువగా ఉందని, అందరూ దీనిని గమనించాలని ఆయన స్పష్టం చేశారు. కాబట్టి వ్యవస్థ బలోపేతం అవుతుందనడానికి ఇదే నిదర్శనమని, ప్రధాని నరేంద్ర మోడీ పాలన కు ఏవీ అడ్డు కావని ఆయన అన్నారు. డూప్లికేట్ విజ్ఞాపనలు, తప్పుదారి పట్టించే ఆర్టీఐలను నివారించడం వల్ల దరఖాస్తులు పేరుకుపోయే అవకాశం లేకుండా, పనిభారం తగ్గడానికి సహాయపడి సామర్థ్యాన్ని పెంచుతుందని ఆయన అన్నారు.
కొత్తగా ఏర్పడిన జమ్మూ కశ్మీర్ కేంద్రపాలిత ప్రాంతం లో కూడా వర్చ్యువల్ మాధ్యమంలో ఆర్టీఐ దరఖాస్తులను స్వీకరించడం, విచారించడం, పరిష్కరించడాన్ని మహమ్మారి మధ్యస్థంలో అంటే మే 15న కేంద్ర సమాచార కమిషన్ ప్రారంభించిన ఘనత వారికీ, వారి సిబ్బందికి దక్కుతుందని డాక్టర్ జితేంద్ర సింగ్ తెలిపారు.
భారతదేశంలోని ఏ పౌరుడైన ఇప్పుడు జమ్మూ కాశ్మీర్ కి సంబంధించి ఆర్టీఐ దరఖాస్తు చేయవచ్చని ఆయన తెలిపారు. ఇప్పటివరకు ఆ అవకాశం ఆ రాష్ట్రంలోని పౌరులకు మాత్రమే ఉండేదని , ఆర్టీఐని 2019 పునర్వ్యవస్థీకరణ చట్టం వచ్చాక పరిస్థితి మారించని మంత్రి తెలియజేశారు. జమ్మూ కశ్మీర్ పునర్వ్యవస్థీకరణ చట్టం 2019 ఆమోదం తర్వాత, జమ్మూ కశ్మీర్ సమాచార హక్కు చట్టం 2009, అక్కడ ఉన్న నిబంధనలు రద్దు అయ్యాయి, సమాచార హక్కు చట్టం 2005, అక్కడ ఉన్న నియమాలు 31.10.2019 నుండి అమలులోకి వచ్చాయి అన్న విషయం ఇక్కడ ప్రస్తావించాల్సిన ముఖ్య అంశమని డాక్టర్ జితేంద్ర సింగ్ స్పష్టం చేశారు. ఈ చర్యను జమ్మూ కాశ్మీర్ ప్రజలు,యుటి అధికారులు విస్తృతంగా ప్రశంసించారు.
చీఫ్ ఇన్ఫర్మేషన్ కమిషనర్ శ్రీ బిమల్ జుల్కా మాట్లాడుతూ, లాక్ డౌన్ వ్యవధిలోనూ, తరువాత కూడా కమిషన్ తన ఇంటరాక్టివ్, ఆవుట్రీచ్ కార్యకలాపాలను సమర్థవంతంగా కొనసాగించిందని అన్నారు. వీటిలో, పౌర సమాజ ప్రతినిధులతో వీడియో కాన్ఫరెన్స్ , నేషనల్ ఫెడరేషన్ ఆఫ్ ఇన్ఫర్మేషన్ కమీషన్స్  సభ్యులతో వీడియో కాన్ఫరెన్సింగ్ వంటి కార్యకలాపాలు ఉన్నాయి.
<><><><><>
(Visitor Counter : 145
ప్రధాన మంత్రి కార్యాలయం
శ్రీ మనోజ్ దాస్ కన్నుమూత పట్ల సంతాపం తెలిపిన ప్రధాన మంత్రి
ప్రసిద్ధ విద్యావేత్త, జనాదరణ పాత్రుడైన ప్రత్యేక శీర్షికా రచయిత, ఉత్కృష్ట రచయిత అయిన శ్రీ మనోజ్ దాస్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ మనోజ్ దాస్ ఒక ప్రసిద్ధ విద్యావేత్త గా, జనాదరణ పాత్రుడైన కాలమిస్టుగా, ఉత్కృష్ట రచయిత గా కూడా పేరు తెచ్చుకొన్నారు. ఒడియా సాహిత్యానికి, ఇంగ్లిషు సాహిత్యానికి ఆయన ఉత్తమమైన తోడ్పాటు ను అందించారు. శ్రీ అరవిందుల వారి ఆలోచనల ను వ్యాప్తి చేయడం లో ప్రముఖ పాత్ర ను పోషించారు. శ్రీ మనోజ్ దాస్ మరణించారని తెలిసి నాకు దు:ఖం కలిగింది. ఆయన కుటుంబానికి ఇదే నా సంతాపం. ఓమ్ శాంతి’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
రక్షణ మంత్రిత్వ శాఖ
ఆర్మీ సిబ్బందిని తరలించడానికి ప్రత్యేక రైలు
బెంగళూరు, బెల్గాం మరియు సికిందరాబాదుల్లో వృత్తిపరమైన ప్రత్యేక కోర్సును పూర్తి చేసుకున్న సుమారు 950 మంది ఆర్మీ సిబ్బందిని ఉత్తర భారతదేశంలో వివిధ ప్రాంతాల్లో వారి విధులను నిర్వర్తించడానికై వారిని తరలించేందుకు ఈ రోజున ప్రత్యేక రైలు బెంగళూరు నుండి బయలుదేరింది. ఇందులోని ఆర్మీ సిబ్బంది అందరూ కూడా తప్పనిసరియైన క్వారంటైన్ కాలాన్ని పూర్తిచేసుకుని పూర్తి ఆరోగ్యంతో ఉన్నారు. ఈ ప్రత్యేక రైలు 20 ఏప్రిల్ 2020 నాటికి గమ్యస్థానానికి చేరుకుంటుంది.
కొవిడ్-19 వ్యాప్తి నిరోధ ప్రక్రియలో భాగంగా ఈ ప్రత్యేక రైలు యొక్క అన్ని బోగీలు, సిబ్బంది సామాను మరియు స్టేషన్లలోని ప్లాట్ఫాంలతో సహా శుభ్రపరచడానికి ప్రత్యేక సానిటేషన్ టన్నెల్ను అదనంగా ఏర్పాటు చేసారు. వీరిని రైలు ఎక్కేటప్పుడు మరియు తరలించేటప్పుడు సామాజిక దూరం పాటించే విధంగా చర్యలు తీసుకున్నారు. తదనంతరం ఈశాన్య భారతానికి ఆర్మీ సిబ్బందిని తరలించడానికి మరొక రైలు నియమిత సమయంలో బయలుదేరనుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- 86.01 కోట్లు దేశవ్యాప్త వ్యాక్సినేషన్ డ్రైవ్ కింద ఇప్పటివరకు వ్యాక్సిన్ మోతాదులు ఇవ్వబడ్డాయి
- యాక్టివ్ కేసులు మొత్తం కేసులలో 1% కంటే తక్కువ, ప్రస్తుతం 0.89%;
- భారతదేశంలో యాక్టివ్ కేస్లోడ్ 2,99,620;
- గత 24 గంటల్లో 26,041 కొత్త కేసులు.
- రికవరీ రేటు ప్రస్తుతం 97.78% వద్ద ఉంది
- గత 24 గంటలలో కోలుకున్నవారు 29,621. దీనితో మొత్తం కోలుకున్న వారి సంఖ్య 3,29,31,972 కు చేరిక.
- వారపు పాజిటివిటి రేటు 1.94 శాతం. ఇది గత 94 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 2.24 శాతం. ఇది గత 28 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 56.44 కోట్ల కోవిడ్ నిర్ధారణ పరీక్షలు నిర్వహించడం జరిగింది.
రక్షణ మంత్రిత్వ శాఖ
భారత-థాయ్ కో-ఆర్డినేటెడ్ పెట్రోల్ 
భారత నావికా దళం, రాయల్ థాయ్ నేవీ మధ్య నిర్వహించే 'భారత-థాయి లాండ్ కో-ఆర్డినేటెడ్ పెట్రోల్' కార్యక్రమం ఈ నెల 18 నుండి 20 వరకు జరిగింది. ఇది 30వ ఎడిషన్ కార్పట్ కార్యక్రమం. ఇండియన్ నావల్ షిప్  ఖార్ముక్, స్వదేశీయంగా నిర్మిత క్షిపణి కొర్వెట్టి, హిజ్ మెజెస్టిస్ థాయ్లాండ్ షిప్  క్రబూరి, చావో ఫ్రేయా క్లాస్ ఫ్రిగేట్ తో పాటు డోర్నియర్ మారిటైమ్ పెట్రోల్ ఎయిర్ క్రాఫ్ట్తో కూడిన రెండు నావికా దళాలు ఈ కార్పట్లో పాల్గొంటున్నాయి. భారత ప్రభుత్వపు సాగర్ దృష్టికోణానికి
అనుగుణంగా  హిందూ మహాసముద్ర ప్రాంతంలోని ఆయా దేశాలకు ఈఈజెడ్ నిఘా మానవతా సాయం, విపత్తు ఉపశమనం  ఇతర సామర్థ్యాలతో కూడిన సహాయాన్ని అందించే కార్యక్రమాల్లో భారత నావికాదళం పాల్గొంటోంది. వారివారి అభ్యర్థనల మేరకు సామర్థ్య నిర్మాణం, సామర్ధ్య మెరుగుదల కార్యకలాపాలను చేపడుతోంది.
భారతదేశం, థాయిలాండ్లు ప్రత్యేకించి విస్తృతమైన కార్యకలాపాలలో పరస్పర చర్యలు, సన్నిహిత మరియు స్నేహపూర్వక సంబంధాల్నికలిగి ఉన్నాయి. ఇవి గత కొన్ని సంవత్సరాలుగా బలపడుతూ వస్తున్నాయి. సముద్ర సంబంధాలను బలోపేతం చేయడానికి, రెండు నావికా దళాలు 2005 నుండి సంవత్సరానికి రెండు సార్లు తమ అంతర్జాతీయ సముద్ర సరిహద్దు రేఖ వెంట కార్పట్ను నిర్వహిస్తు వస్తున్నాయి. హిందూ మహాసముద్రం యొక్క ఈ ముఖ్యమైన భాగాన్ని వాణిజ్య షిప్పింగ్ మరియు అంతర్జాతీయ వాణిజ్యం కోసం సురక్షితంగా మరియు భద్రంగా ఉంచే లక్ష్యంతో దీనిని నిర్వహిస్తూ వస్తున్నారు. కార్పట్ నావికాదళాల మధ్య అవగాహనను పరస్పర సామర్థ్యాన్ని పెంచుతూ వస్తోంది. చట్టవిరుద్ధమైన నివేదించని క్రమబద్ధీకరించని  ఫిషింగ్, మాదక ద్రవ్యాల రవాణా, సముద్ర ఉగ్రవాదం, సాయుధ దోపిడీ, పైరసీ నిరోధించడంతో పాటు ఇలాంటి కార్యకలాపాలను అణచి వేయడానికి అవసరమైన చర్యలను ఇది సులభతరం చేస్తుంది. అక్రమ రవాణా, అక్రమ వలసల నివారణ సముద్రంలో ఎస్ఏఆర్ కార్యకలాపాల నిర్వహణకు అవసరమైన సమాచార మార్పిడి ద్వారా ఇది కార్యాచరణ సినర్జీని మరింతగా పెంచుతుంది. 30వ ఇండో-థాయ్ కార్పట్ కార్యక్రమంలో అంతర్గత నిర్వహణను ఏకీకృతం చేయడానికి మరియు రాయల్ థాయ్ నేవీతో స్నేహాన్ని పెంచుకోవటానికి భారత నావికాదళం చేసే ప్రయత్నాలకు దోహదం చేస్తుంది.
ప్రధాన మంత్రి కార్యాలయం
మిశన్ శక్తి లో పాలుపంచుకొన్న శాస్త్రవేత్తల తో వీడియో కాన్ఫరెన్స్ మాధ్యమం ద్వారా సంభాషించిన ప్రధాన మంత్రి
దేశ ప్రజల ను ఉద్దేశించి ఈ రోజు ప్రసంగించిన కొద్ది సేపటికే ప్రధాన మంత్రి ‘మిశన్ శక్తి’ విజయం లో భాగం పంచుకొన్న శాస్త్రవేత్తల తో వీడియో కాన్ఫరెన్స్ మాధ్యమం ద్వారా మాట్లాడారు.
నేటి మిశన్ శక్తి సాఫల్యం.. ఎంచుకొన్న ఉపగ్రహాల ను ఒక ఉపగ్రహ నిరోధక క్షిపణి ద్వారా విజయవంతం గా కూల్చివేసేటటువంటి సత్తా ఉన్న ప్రపంచ దేశాల లో నాలుగో దేశం గా భారతదేశాన్ని నిలబెట్టింది.
శాస్త్రవేత్త లు సాధించిన ఈ విజయాని కి వారి ని ప్రధాన మంత్రి అభినందించారు. అనుకున్న పని ని చక్కగా నెరవేర్చిన మన శాస్త్రవేత్త లను చూసుకొని యావత్తు దేశం గర్విస్తోందని ఆయన అన్నారు.
‘‘మేక్ ఇన్ ఇండియా’’ కార్యక్రమాని కి అనుగుణం గా, మనం ఎవరికీ తీసిపోం అన్న సందేశాన్ని ప్రపంచాని కి శాస్త్రవేత్తలు చాటారని ఆయన అన్నారు.
భారతదేశం ‘‘వసుధైవ కుటుంబకమ్’’ అనే తత్వాన్ని అనుసరిస్తోందని ప్రధాన మంత్రి చెప్పారు. ‘‘వసుధైవ కుటుంబకమ్’’ అనే మాటల కు- ఈ ప్రపంచం అంతా ఒకే పరివారం- అని భావం. అయితే, శాంతి మరియు సద్భావన ల కోసం కృషి చేసే శక్తులు శాంతి సాధన కై సదా బలవత్తరం గా ఉండాలని కూడా ఆయన స్పష్టం చేశారు.
ప్రపంచ శాంతి మరియు ప్రాంతీయ శాంతి అనే లక్ష్యాల సాధన కోసం భారతదేశం సమర్ధం గా, బలం గా ఉండాలని ప్రధాన మంత్రి చెప్పారు. ఈ ప్రయాస కు శాస్త్రజ్ఞులు అంకిత భావం తో తోడ్పడ్డారని ఆయన అన్నారు. ఆయన మొత్తం కేంద్ర మంత్రివర్గం పక్షాన కూడా శాస్త్రవేత్త లకు శుభాకాంక్షలు తెలియజేశారు.
శాస్త్రవేత్త లు వారి నైపుణ్యాల ను రుజువు చేసుకొనే అవకాశాన్ని ఇచ్చినందుకు ప్రధాన మంత్రి కి ధన్యవాదాలు తెలిపారు.
(
ప్రధాన మంత్రి కార్యాలయం
సీతారాం ఏచూరి కుమారుడు ఆశిష్ మృతి పట్ల ప్రధాని సంతాపం
శ్రీ సీతారాం ఏచూరి కుమారుడు ఆశిష్ అకాల మరణం పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు.
‘సీతారాం ఏచూరి కుమారుడు మృతి చెందడం విచారకరం. సీతారాం ఏచూరికి, ఆయన కుటుంబ సభ్యులకు నా ప్రగాఢ సానుభూతి. ఓం శాంతి’ అని ప్రధాన మంత్రి ఒక ట్వీట్ లో పేర్కొన్నారు.
(Visitor Counter : 40